Llista i classifica les entitats de què parla aquest text:
Els nervis del ministre són la millor prova que es fa la feina ben feta
El ministre d’Afers Estrangers d’Espanya, José Manuel Garcia Margallo, va dir ahir allò que ja sabíem tots: que el govern espanyol ha activat una ofensiva diplomàtica contra el procés d’independència de Catalunya.
Ho sabíem tots, això, però que ho reconega ara aporta tres valors importants al debat. El primer és la constatació que el govern espanyol no representa tots els ciutadans de l’estat, sinó només aquells qui hi combreguen ideològicament. Un servei diplomàtic, per definició, sempre resta al servei del conjunt dels ciutadans i ens hauria de representar a tots. Quan, en compte d’això, es gira contra una part deixa clar en quina mena d’estat vivim. Recorde unes paraules de fa molts anys, quan Lord John Alderdice, el primer polític unionista que s’entrevistà amb l’IRA, va reconèixer que el servei diplomàtic britànic havia exercit un paper important a l’hora de fer seure els republicans irlandesos en la taula de negociació. Per justificar-ho, Alderdice va dir que un servei diplomàtic sempre havia de saber ‘que els interessos dels ciutadans transcendeixen els dels partits i fins i tot els dels governs’. És evident que hi ha un abisme entre aquella manera d’entendre el govern, la política i el servei als ciutadans i aquesta altra. Fins i tot quan també és ben palès que la situació del nord d’Irlanda era molt més complexa que no la de Catalunya.
José Manuel Garcia Margallo : polític, Catalunya : Entitat_Geopolítica, Lord John Alderdice : polític, IRA : organització, Irlanda : Entitat_Geopolítica, Afers Estrangers d’Espanya : govern, govern espanyol : govern, Alderdice : polític